പാകിസ്താനില് നിന്ന് പരിശീലനം നേടിയ ആറ് ഭീകരര് ഡല്ഹിയില് പിടിയില് ആയുധശേഖരവും കണ്ടെടുത്തു ന്യൂഡല്ഹി: പാകിസ്ഥാനില് പരീശീലനം ലഭിച്ച ആറ് ഭീകരരെ ദില്ലിയില് വച്ച് പൊലീസ് അറസ്റ്റ് ചെയ്തു. ഇവരില് ആയുധശേഖരം പിടികൂടിയതായാണ് വിവരം. ദില്ലി, ഉത്തര്പ്രദേശ്, മഹാരാഷ്ട്ര എന്നിവിടങ്ങളില് നിന്നാണ് ഇവരെ പൊലീസ് അറസ്റ്റ് ചെയ്തത്. സ്ഫോടക വസ്തുക്കളും തോക്കുകളും ഇവരുടെ പക്കല്നിന്ന് കണ്ടെടുത്തു. വിവിധ സംസ്ഥാനങ്ങളില് ഇവര് ആക്രമണത്തിന് പദ്ധതിയിട്ടിരുന്നുവെന്ന് പോലീസ് വ്യക്തമാക്കി. പിടിയിലായ ഭീകരര് രാജ്യത്തിന്റെ വിവിധ ഭാഗങ്ങളില് സ്ഫോടനം നടത്താനും ആക്രമണങ്ങള് നടത്താനും ലക്ഷ്യമിട്ടിരുന്നതായി സ്പെഷ്യല് സെല് പറയുന്നു. പിടിയിലായ രണ്ട് ഭീകരര് ഒസാമ, സീഷന് എന്നിവരാണെന്ന് ടൈംസ് നൗ റിപ്പോര്ട്ട് ചെയ്യുന്നു. ഉത്തര്പ്രദേശിലെ വരാനിരിക്കുന്ന തിരഞ്ഞെടുപ്പും ഇവരുടെ ലക്ഷ്യമായിരുന്നുവെന്ന് റിപ്പോര്ട്ടില് പറയുന്നു